CELEX: 22012D0129
Language: et
Date: 2012-07-13 00:00:00
Title: EMP Ühiskomitee otsus nr 129/2012, 13. juuli 2012 , millega muudetakse Euroopa Majanduspiirkonna lepingu XIII lisa ( „Transport” )

8.11.2012   
            
            
               ET
            
            
               Euroopa Liidu Teataja
            
            
               L 309/8
            
         EMP ÜHISKOMITEE OTSUS
   nr 129/2012,
   13. juuli 2012,
   millega muudetakse Euroopa Majanduspiirkonna lepingu XIII lisa („Transport”)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „EMP leping”, eriti selle artiklit 98,
   ning arvestades järgmist:
   
               (1)
            
            
               EMP lepingusse tuleb inkorporeerida Euroopa Parlamendi ja nõukogu 17. mai 2006. aasta direktiiv 2006/38/EÜ (millega muudetakse direktiivi 1999/62/EÜ raskete kaubaveokite maksustamise kohta teatavate infrastruktuuride kasutamise eest) (1).
            
         
               (2)
            
            
               Seetõttu tuleks EMP lepingu XIII lisa vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   EMP lepingu XIII lisa punkti 18a (Euroopa Parlamendi ja nõukogu direktiiv 1999/62/EÜ) muudetakse järgmiselt.
   
               1)
            
            
               Lisatakse järgmine taane:
               
                           „—
                        
                        
                           
                              32006 L 0038: Euroopa Parlamendi ja nõukogu direktiiv 2006/38/EÜ, 17. mai 2006 (ELT L 157, 9.6.2006, lk 8).”
                        
                     
         
               2)
            
            
               Kohandusteksti muudetakse järgmiselt:
               
                           i)
                        
                        
                           kohanduse d tekst asendatakse järgmise tekstiga:
                           
                                       „d)
                                    
                                    
                                       Artikli 7 lõike 4b lõppu lisatakse:
                                       
                                                   „a)
                                                
                                                
                                                   Teemaksukorralduse puhul, mida juba kohaldatakse üleeuroopalises teedevõrgus Kagu-Norras EMP ühiskomitee 13. juuli 2012. aasta otsuse nr 129/2012 (2) jõustumise kuupäeval, peab allahindlus või teemaksude vähendamine sagedastele kasutajatele hiljemalt 31. detsembriks 2014 vastama nimetatud direktiivi artikli 7 lõikele 4b.
                                                
                                             
                                                   b)
                                                
                                                
                                                   Teemaksukorralduse puhul, mida juba kohaldatakse üleeuroopalises teedevõrgus väljaspool Kagu-Norrat EMP ühiskomitee 13. juuli 2012. aasta otsuse 129/2012 jõustumise kuupäeval, võib säilitada praeguse allahindluste taseme tingimusel, et raskete kaubaveokite rahvusvahelise liikluse osa asjaomases infrastruktuurivõrgus jääb alla 30 %.
                                                
                                             Teemaksukorralduse puhul, mis kehtestatakse pärast EMP ühiskomitee 13. juuli 2012. aasta otsuse nr 129/2012 jõustumist, võib allahindlus või teemaksude vähendamine sagedastele kasutajatele ületada nimetatud direktiivi artikli 7 lõikes 4b kehtestatud taset, kui:
                                       
                                                   —
                                                
                                                
                                                   raskete kaubaveokite rahvusvahelise liikluse osa asjaomases infrastruktuurivõrgus ei ületa 5 %,
                                                
                                             
                                                   —
                                                
                                                
                                                   selliste allahindluste või teemaksude tase on põhjendatud eritingimustega, eelkõige juhtudel, kui asjaomane infrastruktuurivõrk koosneb praamiliiklust asendavatest sildadest ja/või tunnelitest.”
                                                
                                             
                                 
                     
                           ii)
                        
                        
                           kohanduse e tekst jäetakse välja.
                        
                     
         Artikkel 2
   Direktiivi 2006/38/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 14. juulil 2012, tingimusel et EMP ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 13. juuli 2012
      
         
            EMP Ühiskomitee nimel
         
         
            eesistuja
         
         Atle LEIKVOLL
      
   
   
      (1)  ELT L 157, 9.6.2006, lk 8.
   
      (2)  ELT L 309, 8.11.2012, lk 8”
   
      (3)  Põhiseadusest tulenevaid nõudeid ei ole nimetatud.